## DĖL karščiavimo klinikos įkūrimo

2020 m. rugsėjo 22 d. Nr. A-892

Joniškis

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ (su visais vėlesniais pakeitimais), Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi, Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašu, patvirtintu Lietuvos Respublikos sveikatos apsaugos ministro 2020 m. kovo 23 d. įsakymu Nr. V-506 (su visais vėlesniais pakeitimais), ir siekdama užkirsti kelią tolimesniam COVID-19 ligos (koronaviruso infekcijos) plitimui,

į p a r e i g o j u viešosios įstaigos Joniškio pirminės sveikatos priežiūros centro (toliau – PSPC) vadovą užtikrinti, kad PSPC būtų įkurta ir nuo 2020 m. spalio 1 d. veiktų karščiavimo klinika.

Administracijos direktorė Valė Kulvinskienė